CONCURS DE DISSENY DEL LOGOTIP DEL MÀSTER EN ENGINYERIA DE CAMINS, CANALS I PORTS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16262)
  + [Valencià](/va/acuerdo/16482)






Selector de idioma

Leer

* [Español](/es/acuerdo/16427)
* [Valencià](/va/acuerdo/16545)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE DISSENY DEL LOGOTIP DEL MÀSTER EN ENGINYERIA DE CAMINS, CANALS I PORTS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================================

Secretaria General

Butlletí Oficial Universitat d'Alacant





CONCURS DE DISSENY DEL LOGOTIP DEL MÀSTER EN ENGINYERIA DE CAMINS, CANALS I PORTS DE LA UNIVERSITAT D'ALACANT

Data d'aprovació
:   14/09/2021

Data de publicació
:   20/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/16713)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16622)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16141)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE DISSENY DEL LOGOTIP DEL MÀSTER EN ENGINYERIA DE CAMINS, CANALS I PORTS DE LA UNIVERSITAT D'ALACANT&url=https://www.boua.ua.es/va/acuerdo/16454)

**Títol:** CONCURS DE DISSENY DEL LOGOTIP DEL MÀSTER EN ENGINYERIA DE CAMINS, CANALS I PORTS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 14 de setembre de 2021

CONCURS DE DISSENY DEL LOGOTIP DEL MÀSTER EN ENGINYERIA DE CAMINS, CANALS I PORTS DE LA UNIVERSITAT D'ALACANT

BASES DEL CONCURS

1. Convocatòria i motiu del concurs

La Universitat d'Alacant i l'Escola Politècnica Superior d'Alacant conviden tota la comunitat universitària a participar en el concurs del logotip del màster en Enginyeria de Camins, Canals i Ports (MECCP) de la Universitat d'Alacant.

Aquest concurs té per objecte el disseny i el desenvolupament tècnic d'un logotip que represente i siga l'emblema de la titulació de MECCP en aquesta universitat. Per tant, els dissenys que s'hi presenten estaran referits a motius vinculats a aquests dos elements clau: màster en Enginyeria de Camins i Universitat d'Alacant.

Els dissenys hauran de ser originals i no haver sigut premiats en altres concursos o exposicions, i serà responsabilitat de l'autor o l'autora les accions que es deriven d'un eventual plagi. El jurat desestimarà qualsevol obra formada per elements que no siguen originals i que puguen ser copiats de qualsevol base de dades gràfica.

La tècnica serà lliure .Es valorarà l'originalitat i la relació amb el tema del concurs.

2. Sobre les persones participants

Podrà participar en el concurs qualsevol persona que pertanya a la comunitat universitària de la Universitat d'Alacant, siga PAS, PDI o alumna.

La participació podrà fer-se de manera individual o en parelles. En qualsevol cas, el premi s'atorgarà a l'obra premiada amb independència del nombre de participants en l'elaboració. Cada concursant podrà participar-hi amb un màxim de 2 dissenys diferents.

Cada disseny haurà de comptar amb un pseudònim identificador, i quedarà en tot moment oculta la identitat de les persones participants.

3. Forma de presentació

La presentació de les obres es realitzarà de manera electrònica a través del formulari habilitat en la pàgina web de la titulació del màster en Enginyeria de Camins, Canals i Ports de la Universitat d'Alacant: https://eps.ua.es/es/master-ingenieria-caminos/concurso-logo-caminos-ua.html

Se sol·licitaran les següents dades:

- Nom i cognoms de la persona autora

- DNI

- Correu electrònic

- Telèfon

- Pseudònim

Les dades personals quedaran ocultEs per al jurat i no es coneixeran fins al final de la resolució del concurs.

La informació en format electrònic que ha de lliurar-se és:

- Un arxiu en algun format gràfic d'imatge (jpg, tif, gif, pdf¿) que no podrà excedir els 10 MB.

- Un arxiu en el format de l'eina utilitzada per al disseny i el format del qual dependrà d'aquesta eina utilitzada, que podrà ser de lliure elecció per part de les persones participants.

En cap lloc de la informació lliurada podrà haver-hi cap dada o metadada que puga servir per a identificar la persona participant. El nom dels diferents arxius haurà de coincidir amb el pseudònim de l'obra.

Addicionalment, les persones concursants hauran de fer arribar una còpia en paper (format A5) i màxima qualitat a la següent adreça:

Dept. d'Enginyeria Civil

Escola Politècnica Superior. Universitat d'Alacant

Ctra. de Sant Vicent, s/n

Sant Vicent del Raspeig, 03461 (Alacant, SPAIN)

La còpia en paper haurà d'anar dins un sobre tancat en l'exterior del qual haurà d'aparèixer escrit exclusivament el pseudònim utilitzat per la persona participant.

Les dades de les persones participants seran recaptades únicament per al registre de les obres presentades a l'efecte de comunicació amb les autores i no es coneixeran fins al final de la resolució del jurat. Les dades de caràcter personal que es recapten formaran part del fitxer de la Universitat d'Alacant.

4. Termini

El termini per a presentar els treballs comença el dilluns 11 d'octubre a les 9 hores i finalitza a les 14 hores del dimecres 9 de desembre del 2021.

5. Jurat

El jurat estarà constituït per:

- El director de l'Escola Politècnica Superior de la Universitat d'Alacant o persona en qui delegue

- El president de la Comissió de Titulació del MECCP o persona en qui delegue.

- Una persona representant del Col·legi d'Enginyers de Camins, Canals i Ports.

- Una persona representant del Dept. de Màrqueting de la Universitat d'Alacant o la coordinadora de Comunicació de l'EPS d'Alacant.

- Una persona representant del col·lectiu d'alumnat del MECCP.

6. Premi

Es concedirà un únic premi de 400 euros en metàl·lic. El jurat podrà declarar desert el concurs.

A l'import del premi s'aplicarà, si escau, la retenció que marque la legislació fiscal vigent.

La decisió del jurat es publicarà en la pàgina web de la titulació del MECCP i en la pàgina web de l'Escola Politècnica Superior d'Alacant, i hi haurà com a termini màxim el 22 de desembre del 2021.

El lliurament simbòlic del premi tindrà lloc durant l'esdeveniment del Mes Cultural de l'Escola Politècnica Superior, que serà al febrer del 2022.

7. Marc legal i pressupostari

La dotació màxima per a aquesta convocatòria és de 400 € i es troba consignada en el capítol 4 del pressupost de l'Escola Politècnica Superior, orgànica 21404B001. L'execució d'aquesta dotació està supeditada a la disposició de liquiditat de la UA.

La convocatòria s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

8. Drets de reproducció i propietat

La propietat intel·lectual de les obres presentades correspondrà als autors, si bé la participació en aquest concurs implicarà l'autorització de l'ús a la Universitat d'Alacant en exposicions en les quals participe la Universitat d'Alacant, com també el dret de reproducció mitjançant els formats i a través dels mitjans que considere oportuns.

L'Escola Politècnica Superior es reserva el dret d'organitzar una exposició de tots els treballs presentats durant l'esdeveniment del Mes Cultural.

9. Acceptació de les bases

La participació en aquest concurs implica l'acceptació de les bases.

10. Protecció de dades de caràcter personal

Les dades de caràcter personal que consten en la sol·licitud seran tractades per la Universitat d'Alacant com a "responsable" i incorporades en l'activitat de tractament Subvencions, beques, ajudes i premis. La finalitat d'aquest tractament de dades personals serà la gestió i resolució de la convocatòria, finalitat basada en l'interès públic de la convocatòria i en la sol·licitud de participació.

La legitimació d'aquest tractament es basa en el consentiment de la persona interessada.

En el marc dels tractaments esmentats, aquestes dades no seran cedides a tercers, excepte obligació legal.

Els drets d'accés, rectificació, supressió i portabilitat de les dades de les persones participants, de limitació i oposició al tractament, com també a no ser objecte de decisions basades únicament en el tractament automatitzat d'aquestes dades, quan pertoquen, es poden exercir davant la Gerència de la Universitat en el Registre General de la Universitat d'Alacant o bé a través de la seu electrònica (<https://seuelectronica.ua.es/es/index.html>).

Es pot consultar la informació addicional i detallada sobre protecció de dades, els drets i la política de privacitat de la Universitat d'Alacant en l'enllaç següent: <https://seuelectronica.ua.es/es/privacidad.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les  publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

12. Observacions finals

Qualsevol cas no previst en les aquestes bases serà resolt pel jurat.

Alacant, 14 de setembre de 2021

La rectora,

PD de signatura, el vicerector d'Estudis, Qualitat i Llengües

(Resolució de 22 de desembre de 2020)

Francisco José Torres Alfosea





[Carretera Sant Vicent del Raspeig s/n  
03220 Sant Vicent del Raspeig - Alacant  
 Tel. 28 138 6840 - Fax 43 090 2796](https://www.google.es/maps/@06.215524,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12571&trk=tyah&trkInfo=tarId%8Y2361472350848%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)